2021–2030 m.

neįgaliųjų teisių

strategija

Lengvai perskaitoma versija

„Lengvai perskaitoma“

reiškia, jog informacija pateikta taip,   
kad ją lengvai suprastų intelekto negalią turintys   
ir visi kiti žmonės.

# Sudėtingų žodžių paaiškinimas

Čia paaiškinti sudėtingi žodžiai,

kurie tekste yra **paryškinti**.

Grįžę į šį puslapį visada galite pasižiūrėti,

ką šie žodžiai reiškia.

## Europos Sąjunga

Europos Sąjunga – 27 Europos šalių grupė.

Šios šalys susibūrė siekti,

kad žmonėms būtų geriau, lengviau ir saugiau gyventi.



## Europos Komisija

Europos Komisija – už kasdienę veiklą atsakinga

Europos Sąjungos

institucija.

Ji imasi veiksmų ir

siūlo Europos Sąjungos teisės aktus.

Europos Komisija taip pat padeda

neįgaliesiems ir gina

jų teises.

## Europos Parlamentas

Europos Parlamentas –

Europos Sąjungos institucija,

kurią renka Europos Sąjungos gyventojai.

Kartu su Europos Sąjungos

Taryba

Parlamentas svarsto ir sprendžia,

kokius teisės aktus priimti Europos Sąjungoje.

## Europos Sąjungos Taryba

Europos Sąjungos Tarybą

sudaro   
visų Europos Sąjungos šalių

vyriausybių atstovai.   
Kartu su Europos Parlamentu   
Taryba svarsto ir sprendžia,

kokie teisės aktai įsigalios Europoje.

## JT konvencija

JT neįgaliųjų teisių konvencija

yra susitarimas,

kurį pasirašė daugybė pasaulio šalių.

Konvencijoje nurodoma, kad neįgalieji

turi tokias pačias teises, kaip ir visi kiti žmonės.

Joje taip pat nurodoma, kaip šalys

gali ginti neįgaliųjų teises.

Trumpiau ji vadinama JT konvencija,

arba NTK.

Šią JT konvenciją yra pasirašiusi

Europos Sąjunga ir visos jos šalys.

Tai reiškia, kad jos sutinka siekti

įgyvendinti konvenciją ir ginti

visų neįgaliųjų teises.

## Neįgaliesiems skirta strategija

Taip trumpiau vadinama

2021–2030 m.

neįgaliųjų teisių strategija.

Neįgaliesiems skirta strategija –

planas, kuriuo nustatoma, kokių neįgaliųjų teisių apsaugos veiksmų

per ateinantį dešimtmetį

imsis

Europos Komisija.

2010–2020 m. strategiją pakeitė

nauja 2021–2030 m. neįgaliesiems skirta strategija.

## Europos prieinamumo aktas

Šį aktą Europos Sąjunga priėmė tam,


kad neįgaliesiems būtų prieinama kuo daugiau reikalingų dalykų ir paslaugų

.

Pavyzdžiui:

* bankomatai;
* kompiuteriai;
* televizoriai;
* bilietų pardavimo automatai.

## Europos neįgaliojo kortelė

Su Europos neįgaliojo kortele

neįgaliesiems

būtų lengviau

keliauti ar gyventi kitoje Europos Sąjungos

šalyje.

Ši kortelė šalims

suteikia galimybę pripažinti asmenų negalią

ir sudaryti jiems geresnes sąlygas dalyvauti

kultūros, sporto ir kitoje veikloje.

Pavyzdžiui, su šia kortele neįgalieji

gali pigiau įsigyti bilietų į muziejų

ar į futbolo rungtynes.

Be to, naudodamiesi šia kortele intelekto negalią turintys asmenys

gali gauti lengvai perskaitomą ir suprantamą informaciją.

Šiuo metu ši kortelė naudojama

tik keliose Europos Sąjungos šalyse.

## Prieinamumas

Laikoma, kad reikalingi dalykai yra prieinami,

jei jais gali

naudotis

neįgalieji ir visi žmonės.

Jei jie nėra prieinami,

neįgalieji gali patirti atskirtį.

Pavyzdžiui:

* jei pastatai yra be rampos,  
  neįgalieji vežimėliuose į juos patekti negali;
* jeigu telefonai yra neprieinami, aklieji negali   
  jais naudodamiesi bendrauti kaip visi kiti žmonės;
* jeigu informacija nėra lengvai perskaitoma,  
  intelekto negalią turintys asmenys negalės   
  jos suprasti.

## Globos įstaigos

Globos įstaigos – tai vietos,

kuriose kai kurie neįgalieji gyvena   
atskirai nuo kitų žmonių.

Ten gyvenantys neįgalieji

yra atskirti nuo bendruomenės.

Jie ne visada gali

priimti savarankiškus sprendimus.

Neįgalieji turi teisę

priimti su savo gyvenimu susijusius sprendimus

ir dalyvauti bendruomenės gyvenime.

## Pabėgėliai

Pabėgėliai – asmenys,

kurie palieka savo šalį

ir namus,

nes juose

nebesaugu gyventi.

Pavyzdžiui, jų valstybėje

vyksta karas

ir jų gyvybei gali grėsti pavojus.

Pastaraisiais metais

daug pabėgėlių atvyko į Europą

ieškoti geresnio gyvenimo.

# Kas yra neįgaliesiems skirta strategija?

2021 m. kovo mėn.

**Europos Komisija** paskelbė

naują 2021–2030 m.

neįgaliųjų teisių

strategiją.

Trumpiau ją vadiname


**neįgaliesiems skirta strategija**.

Neįgaliesiems skirta strategija – planas,

kuriuo nustatoma, kokių veiksmų per ateinantį dešimtmetį imsis

Europos Komisija,

kad užtikrintų neįgaliųjų teisių apsaugą.



Deja, daug neįgaliųjų Europoje

neturi tokių pačių galimybių,

kaip kiti žmonės.

Daug dalykų jiems yra neprieinami.

Neretai jie patiria atskirtį.

Su jais kartais elgiamasi netinkamai ar nesąžiningai.

Neįgalioms moterims,

**globos įstaigose** gyvenantiems neįgaliesiems

ir neįgaliems **pabėgėliams** yra dar sunkiau.

Europos Komisija

parengė neįgaliesiems skirtą strategiją,  
siekdama užtikrinti, kad visi neįgalieji galėtų naudotis savo teisėmis

ir turėti tokias pat galimybes gyvenime, kaip ir visi kiti žmonės.

Neįgaliesiems skirtoje strategijoje nurodoma,

kad per ateinantį dešimtmetį

Europos Komisija ir toliau

aktyviai sieks gerinti

neįgaliųjų gyvenimą.

Be kita to, strategijoje nurodoma, kad Europos Komisija sieks pažangos šiose srityse:

## JT konvencija

Europos Sąjunga ir visos jos šalys

yra pasirašiusios **JT konvenciją**.

Tai reiškia, kad jos sutinka

imtis JT konvencijoje nurodytų veiksmų,

kad apsaugotų neįgaliųjų teises.

Artimiausiais metais

**Europos Komisija** ir toliau kartu

su Europos Sąjungos šalimis

sieks užtikrinti JT konvencijos įgyvendinimą Europoje,

taip pat užtikrins, kad neįgalieji galėtų:

* naudotis tomis pačiomis teisėmis ir turėti tokias pat galimybes, kaip ir visi kiti žmonės;
* gauti paramą, kurios reikia norint gerai gyventi;
* jaustis, kad su jais elgiamasi sąžiningai ir pagarbiai;
* priimti savarankiškus sprendimus.

Europos Komisija taip pat bendradarbiaus

su kitomis šalimis,

kurios yra pasirašiusios JT konvenciją.

Taip jos galės mokytis vienos iš kitų.

## Prieinamumas


Neįgaliesiems prieinamumas yra be galo svarbus.

Jei reikalingi dalykai neįgaliesiems **neprieinami**,

jie negali dalyvauti bendruomenės gyvenime taip, kaip kiti žmonės.

Pavyzdžiui, jeigu pastatai ir gatvės nėra prieinami,

neįgalieji negali laisvai judėti taip, kaip kiti žmonės.



**Europos Sąjunga** yra priėmusi teisės aktų, kad neįgaliesiems būtų prieinami reikalingi dalykai ir paslaugos.

Pavyzdžiui, **Europos prieinamumo aktu** siekiama

pagerinti kai kurių paslaugų ir dalykų prieinamumą visiems žmonėms.

Taip pat yra priimta teisės aktų, kuriais ginamos keliaujančių neįgaliųjų teisės.

Nepaisant įdėto darbo,

daug reikalingų dalykų ir paslaugų tebėra neprieinami

ir neįgalieji lieka atskirti.

Artimiausiais metais   
Europos Komisija kartu

su visomis Europos Sąjungos šalimis   
sieks užtikrinti, kad jos laikytųsi šių teisės aktų  
ir kad reikalingi dalykai bei paslaugos būtų prieinami visiems.

Taip pat iki 2022 m. **Europos Komisija** įsteigs

Europos prieinamumo centrą,

kuriame:

* žmonės, kurių darbas susijęs su prieinamumu,   
  galės dalytis savo žiniomis ir mokytis vieni iš kitų;
* Europos šalys   
  galės kartu užtikrinti, kad neįgaliesiems būtų prieinami reikalingi dalykai.

## Laisvas judėjimas

Laisvas judėjimas reiškia, kad visi **Europos Sąjungos** gyventojai turi teisę laisvai judėti,

dirbti, mokytis ir gyventi

bet kurioje Europos Sąjungos šalyje.

Pavyzdžiui, Vokietijos gyventojas gali persikelti į Prancūziją mokytis ar dirbti.



Deja, laisvai judėti neįgaliesiems neretai yra   
sudėtinga ar net neįmanoma.

Persikelti ir gyventi kitoje Europos Sąjungos šalyje

neįgaliesiems gali būti sudėtinga, nes:

* kitoje šalyje gali būti nepripažįstamas jų neįgalumo statusas;
* jie gali negauti paramos, kuri reikalinga, kad jie galėtų ten gyventi.

Artimiausiais metais

**Europos Komisija** sieks, kad neįgalieji taip pat

galėtų naudotis laisvo judėjimo teise.

Komisija siekia sukurti veiksmingą **Europos neįgaliojo kortelę**,


kuria besinaudojantiems asmenims bus lengviau

būti pripažintiems asmenimis su negalia

ir persikėlus gyventi į kitą Europos Sąjungos šalį

naudotis reikalingais dalykais ir lengvatomis.

## Balsavimo teisė

Balsavimo teisė yra labai svarbi.

Visi Europos gyventojai

turi turėti balsavimo teisę ir išrinkti tuos,

kas Europoje priims sprendimus ir teisės aktus.

Jie taip pat turi teisę

kandidatuoti rinkimuose.

Tai reiškia, kad kiti žmonės gali už juos balsuoti ir išrinkti juos

sprendimų priėmėjais Europoje.

Neįgalieji taip pat turi turėti šią teisę.

Jų balsas yra toks pat svarbus, kaip ir visų kitų.

Deja, kai kurie neįgalieji Europoje negali naudotis šia teise, kadangi reikalingi dalykai jiems nėra neprieinami.

Be to, kai kurie neįgalieji dėl savo negalios

negali balsuoti

ar kandidatuoti rinkimuose.

Jie patys negali priimti sprendimų.

Už juos nusprendžia kiti.

Tokios sąlygos yra nesąžiningos.

Artimiausiais metais

**Europos Komisija** sieks užtikrinti,

kad neįgalieji galėtų naudotis balsavimo teise

ir teise kandidatuoti rinkimuose.



## Savarankiškas gyvenimas

Neįgalieji turi teisę savarankiškai gyventi

ir priimti sprendimus.

Pavyzdžiui, jie turi teisę spręsti

kur, kaip ir su kuo gyventi.

Europos šalys turėtų užtikrinti,

kad visi neįgalieji galėtų naudotis šia teise.

Deja, kai kurie neįgalieji Europoje gyvena **globos įstaigose**

atskirti nuo bendruomenės.

Todėl jie ne visada gali sprendimus priimti savarankiškai.



Artimiausiais metais

**Europos Komisija** glaudžiai bendradarbiaudama

su **Europos Sąjungos** šalimis  
sieks užtikrinti, kad neįgalieji

gautų reikiamą paramą ir galėtų:

* gyventi savarankiškai, o ne globos įstaigose atskirti nuo kitų žmonių;
* savarankiškai priimti sprendimus;
* dalyvauti bendruomenės gyvenime, kaip ir visi kiti žmonės.



## Galimybė dirbti

Galimybė dirbti reiškia, kad visi žmonės turi turėti galimybę

dirbti ir užsidirbti.

Deja, itin daug neįgaliųjų yra bedarbiai.

Taip gali būti dėl to, kad:

* biurai, gatvės, transportas ir kiti dalykai neįgaliesiems nėra **prieinami**,   
  todėl jie negali jais naudotis, kaip visi kiti žmonės;
* daug neįgaliųjų neturi galimybės   
  dalyvauti mokymuose ir įgyti naujų įgūdžių,   
  būtinų darbui gauti.

Neturintys darbo neįgalieji dažniau gyvena

skurdžiai ir patiria atskirtį.

Artimiausiais metais

**Europos Komisija** sieks užtikrinti,

kad neįgalieji galėtų:

* dalyvauti mokymuose ir įgyti naujų įgūdžių;
* gauti darbą ir būti savarankiški.



## Teisė kreiptis į teismą

Žmonės turi teisę kreiptis

į teismą,

jeigu mano, kad su jais elgiamasi netinkamai

ar nesąžiningai.

Teisme žmonės yra išklausomi

ir imamasi veiksmų jiems apsaugoti.

Deja, kai kurie neįgalieji

Europoje

teise kreiptis į teismą naudotis negali.

Neįgalieji negali kreiptis į teismą ir prašyti pagalbos,

net jei su jais elgiamasi netinkamai ar nesąžiningai.

Artimiausiais metais

**Europos Komisija** sieks užtikrinti,

kad, kaip ir kiti žmonės, neįgalieji galėtų kreiptis į teismą.


Kreipdamiesi į teismą jie gali apsaugoti savo teises,

kai su jais elgiamasi netinkamai ar nesąžiningai.

## Galimybė mokytis

Galimybė mokytis reiškia, kad visi žmonės turi teisę

eiti į mokyklą ir universitetą, išmokti naujų dalykų ir gerinti savo įgūdžius.



Deja, daug jaunų neįgaliųjų neturi galimybės

baigti mokyklą ar studijuoti universitete.

Daug dalykų jiems yra neprieinami

ir jie gali patirti atskirtį.

Neretai neįgalūs vaikai turi lankyti specialias mokyklas,

skirtas tik neįgaliems vaikams.

Jiems gali būti draudžiama lankyti mokyklą kartu su kitais vaikais.

Artimiausiais metais

**Europos Komisija** kartu

su visomis **Europos Sąjungos** šalimis

sieks užtikrinti, kad daugiau neįgalių vaikų galėtų lankyti mokyklą

su visai kitais negalios neturinčiais vaikais.

## Sveikatos priežiūros paslaugų prieinamumas

Sveikatos priežiūros prieinamumas reiškia, kad sergantys žmonės turi galimybę gydytis ligoninėje,

lankytis pas gydytoją ir nusipirkti reikiamų vaistų.

Neįgalieji turi teisę gauti kokybiškas sveikatos priežiūros paslaugas,

kaip ir visi kiti žmonės.

Tačiau neretai jie negali naudotis šia teise,

kadangi sveikatos priežiūros paslaugos būna per brangios ar nepasiekiamos.

Be to, neįgaliesiems gali būti neprieinamos ligoninės ir kiti reikalingi dalykai,

todėl sirgdami jie paprastai negali jose apsilankyti.

Artimiausiais metais

**Europos Komisija** kartu

su **Europos Sąjungos** šalimis

sieks užtikrinti, kad neįgaliesiems

sveikatos priežiūros paslaugos taptų prieinamesnės.



## Meno, sporto ir turizmo prieinamumas

Neretai daug neįgaliųjų negali užsiimti veikla,

susijusia su menu, sportu ar turizmu.

Pavyzdžiui, jie galbūt negali:

* apsilankyti muziejuje;



* žaisti krepšinį ar tenisą;



* vykti atostogauti kitur.



Tokia veikla žmonėms padeda

įsilieti į bendruomenės gyvenimą.

Užsiimti tokia veikla turi teisę ir neįgalieji.

Artimiausiais metais

**Europos Komisija** sieks užtikrinti,

kad ši veikla būtų prieinama neįgaliesiems.

Jeigu ji bus prieinama,

visi neįgalieji galės ja užsiimti ir

dalyvauti bendruomenės gyvenime.

## Darbas už Europos ribų

Be kita ko, **Europos Sąjunga** padeda žmonėms

ir kitose pasaulio valstybėse.

Kai kuriose neturtingose šalyse žmonės negali gauti net paprasčiausių geram gyvenimui reikalingų dalykų.

Pavyzdžiui, jie galbūt neturi darbo

ar pakankamai maisto savo šeimai.

Tokiose šalyse gyvenantiems

neįgaliesiems

yra dar sunkiau.

Jie galbūt negauna paramos, kurios jiems reikia,

kad galėtų gerai gyventi.

Europos Sąjunga yra sukūrusi pagalbos tokioms šalims programų.

Dalį lėšų jis skiria tam, kad padėtų gerinti tokių šalių gyventojų

gyvenimą.

Artimiausiais metais

**Europos Komisija**,

vykdydama savo veiksmus neturtingose pasaulio šalyse, sieks užtikrinti, kad

būtų padedama ir tų šalių neįgaliesiems.

Neįgalieji neturėtų būti pamiršti.

## Svarbios informacijos rinkimas

Kad **Europos Sąjunga** galėtų padėti neįgaliesiems,

jai reikia apie juos surinkti svarbios informacijos.

Pavyzdžiui, reikia žinoti, kiek neįgaliųjų:



* gyvena globos įstaigose;
* yra moterys;
* turi intelekto negalią.

Taip niekas nebus pamirštas ir nepatirs atskirties.

Artimiausiais metais

**Europos Komisija** sieks surinkti

šią svarbią informaciją.

Taip Komisijai bus lengviau suprasti

skirtingų grupių neįgaliųjų padėtį

ir jiems atitinkamai padėti.

# Kaip įgyvendinti neįgaliesiems skirtą strategiją?

Kad **neįgaliesiems skirta strategija** būtų įgyvendinta,

o neįgaliųjų situacija pagėrėtų, bus imamasi šių veiksmų:

* **Europos Komisija** kartu

su visomis **Europos Sąjungos** šalimis

rems jų veiklą neįgaliųjų teisių srityje;

* Europos Komisija bendradarbiaus

ir su visomis kitomis Europos Sąjungos įstaigomis bei biurais.  
Pavyzdžiui, ji kartu su **Europos Parlamentu** ir

**Europos Sąjungos Taryba**

sieks užtikrinti, kad priimdami teisės aktus ir sprendimus jie

atsižvelgtų į neįgaliųjų poreikius;

* Europos Komisija bendradarbiaus

su neįgaliųjų organizacijomis.

Komisija išklausys jų nuomonę ir

ir rems jų svarbią veiklą užtikrinant neįgaliųjų teises;



* Europos Komisija

sieks, kad daugelis jos paslaugų ir dalykų būtų **prieinami**

neįgaliesiems.   
Pavyzdžiui, Komisija sieks užtikrinti, kad jos pastatai būtų prieinami

ir kad daugiau informacijos būtų lengvai perskaitoma.

Taip pat ji sieks į savo tarnybas

priimti dirbti daugiau neįgaliųjų.



2024 m. bus parengta ataskaita, kurioje bus pristatyta,

kokių veiksmų ėmėsi Europos Komisija,

kad įgyvendintų neįgaliesiems skirtą strategiją.

Ataskaitoje taip pat bus nurodyta, ką pavyko nuveikti

ir kuriose srityse Europos Komisija

galėtų pasistengti labiau.

# Daugiau informacijos

Jeigu turite klausimų apie

neįgaliesiems skirtą strategiją,

galite į mus kreiptis e. paštu

[EMPL-C3-UNIT@ec.europa.eu](mailto:EMPL-C3-UNIT@ec.europa.eu).

Šį lengvai skaitomą tekstą parengė Lila Sylviti,

redagavo – Soufiane El Amrani.

Daugiau informacijos

apie lengvai skaitomus tekstus rasite adresu

[easy-to-read.eu](http://easy-to-read.eu/)